मवाना। हस्तिनापुर विधानसभा क्षेत्र के पीस पार्टी के अपराधिक छवि के प्रत्याशी विधायक योगेश वर्मा के कार्यालय में प्रबंधतंत्र को बिना सूचना दिये जाने पर दैनिक जागरण ने अपने हस्तिनापुर के रिपोर्टर विपिन वर्मा को तत्काल प्रभाव से नौकरी से निकाल दिया है। विधानसभा चुनावों की घोषणा होने के बाद से ही दैनिक जागरण समूह ने अपने पत्रकारों को प्रत्याशियों के कार्यालय में जाने पर रोक लगा दी है, लेकिन बुधवार की देर रात में दैनिक जागरण के जनपद मेरठ के हस्तिनापुर कस्बे में तैनात रिपोर्टर विपिन वर्मा अपने साथी अमर उजाला के पत्रकार फतेह सिंह निर्मल के साथ में हाल में ही बपसा से निकाले गये अपराधिक छवि के पीस पार्टी के प्रत्याशी योगेश वर्मा के मवाना में स्थित मुख्य कार्यालय में पहुंच गये।